cyanic-selkie/wikianc huggingface dataset:
Χτζκονκ
Το Χτζκονκ (αρμενικά: Խծկոնք, τουρκικά: Beşkilise, μτφ. «πέντε εκκλησίες») είναι αρμενικό μοναστήρι στην ανατολική περιοχή της Τουρκίας, πλησίον των συνόρων με την Αρμενία. Ανεγερθέν μεταξύ του 7ου και του 13ου αιώνα, το συγκεκριμένο θρησκευτικό κέντρο καταστράφηκε σε μεγάλο βαθμό κατά τη διάρκεια της δεκαετίας του 1950.
Γεωγραφική τοποθεσία
Το συγκεκριμένο μοναστηριακό συγκρότημα βρίσκεται εντός φαραγγιού στην ανατολική περιοχή της Τουρκίας, σε απόσταση 25 χμ. νοτιοδυτικά του Ανί, πρώην αρμενικής πρωτεύουσας, πλησίον του σημερινού χωριού του Ντιγκόρ (Επαρχία του Καρς).
Από ιστορικής απόψεως, το Χτζκονκ ευρισκόταν εντός του καντονίου του Σιράκ, στην επαρχία του Αϊραράτ, εκ των, συνολικά, δεκαπέντε επαρχιών της Μείζονος Αρμενίας, σύμφωνα με τον γεωγράφο του 7ου αιώνα, Ανανία του Σιράκ.
Ιστορία
Ιδιαιτέρως λίγες πληροφορίες είναι γνωστές σχετικά με την ίδρυση του μοναστηριού, το οποίο εγκαταλείφθηκε κατά τη διάρκεια της μογγολικής περιόδου, κατά τον 13ο αιώνα, ενώ ανακαινίστηκε έπειτα από την ρωσική κατάληψη της περιοχής του Καρς το 1878. Το μοναστήρι εγκαταλείφθηκε εκ νέου το 1920, όταν η συγκεκριμένη περιοχή ενσωματώθηκε στην Τουρκία, ενώ, σύμφωνα με τον τοπικό πληθυσμό, ο τουρκικός στρατός προχώρησε σε ανατίναξή του κατά τη διάρκεια της δεκαετίας του 1950, με μοναδικό σωζόμενο, σήμερα, τμήμα του την εκκλησία του Σουρπ Σαρκίς, η οποία, ωστόσο, υπέστη περαιτέρω ζημιές κατά τη διάρκεια σεισμού το 1988.
Περιγραφή
Το μοναστήρι αποτελείτο από, συνολικά, πέντε εκκλησίες: του Σουρπ Καραπέτ («Αγίου Ιωάννη του Προδρόμου», τετράκογχης εκκλησίας χρονολογούμενης από τον 7ο ή 10ο αιώνα), του Σουρπ Αστβατσατσίν («Αγίας Θεομήτορος»), του Σουρπ Στεπανός («Αγίου Στεφάνου», σταυροειδούς εγγεγραμμένης εκκλησίας), του Σουρπ Γκριγκόρ («Αγίου Γρηγορίου», ελαφρώς απομονωμένης) και του Σουρπ Σαργκίς («Αγίου Σεργίου», τετράκογχης εγγεγραμμένης εκκλησίας, χρονολογούμενης μεταξύ του 10ου και του 11ου αιώνα ).
Εξωτερικοί Σύνδεσμοι
Κατηγορία:Αρμενικά Αποστολικά μοναστήρια στην Τουρκία
Αλμπαλού πόλο
Το Αλμπαλού πόλο είναι Ιρανικό πιάτο ρυζιού και βύσσινου συνήθως σερβιρισμένου με κοτόπουλο ή κουμπιντέχ κεμπάπ ή κάποια μορφή στιφάδου (χορέστ). Στα περσικά, αλμπαλού σημαίνει κεράσι. Το πόλο είναι στυλ μαγειρεμένου ρυζιού, γνωστό στα ελληνικά ως πιλάφι.
Τα βότανα και μπαχαρικά που χρησιμοποιούνται σε αυτή την παραλλαγή του πόλο ποικίλλουν, αλλά συνήθως περιλαμβάνουν το αντβιέχ και το σαφράν.
Εξωτερικοί σύνδεσμοι
Κατηγορία:Ιρανική κουζίνα Κατηγορία:Τρόφιμα με βάση το ρύζι
PSR B0531+21
right|thumb|285px|Η ακτινοβολία του κεντρικού πάλσαρ δημιουργεί χαρακτηριστικούς δακτυλιοειδείς σχηματισμούς στο Νεφέλωμα Μ1, που διακρίνονται καλύτερα στις ακτίνες Χ. (Ερυθρό: εικόνα ορατού φωτός από το Διαστημικό Τηλεσκόπιο Χαμπλ. Μπλε: εικόνα στις ακτίνες Χ από το Τηλεσκόπιο ακτίνων Χ Τσάντρα.) Ο PSR B0531+21 ή Πάλσαρ του Καρκίνου ή Πάλσαρ του Μ1 είναι ένας νεαρός σχετικώς πάλσαρ, δηλαδή αστέρας νετρονίων, που βρίσκεται στο κέντρο του λεγόμενου «Νεφελώματος του Καρκίνου» (M1), ονομασία που δημιουργεί σύγχυση, καθώς βρίσκεται στον αστερισμό Ταύρο, και όχι στον αστερισμό Καρκίνο. Ως μεταβλητός αστέρας, φέρει και την ονομασία CM Ταύρου (CM Tauri).
Το νεφέλωμα είναι υπόλειμμα υπερκαινοφανούς, δηλαδή δημιουργήθηκε από την έκρηξη ενός υπερκαινοφανούς αστέρα, και συγκεκριμένα του SN 1054, που παρατηρήθηκε από τη Γη το έτος 1054 μ.Χ. . Ο πάλσαρ PSR B0531+21 είναι ακριβώς ο πρώην πυρήνας του ίδιου αστέρα, που καταστράφηκε με την έκρηξη. Ο πάλσαρ ανακαλύφθηκε το 1968 και υπήρξε ο πρώτος στην ιστορία που συνδέθηκε με ένα υπόλειμμα υπερκαινοφανούς, μια θεμελιώδης ανακάλυψη για την εξήγηση του φαινομένου των πάλσαρ ως αστέρων νετρονίων, δηλαδή «αστρικών πτωμάτων» που προκύπτουν από τον θάνατο κανονικών αστέρων μεγάλης μάζας.
Αστροφυσικά χαρακτηριστικά
Ο PSR B0531+21 είναι ένας από τους ελάχιστους πάλσαρ που ανιχνεύθηκαν και στο ορατό φως. Το φωτεινό ίχνος του αντιστοιχεί σε διάμετρο περίπου 20 χιλιομέτρων. Ο αστέρας νετρονίων περιστρέφεται γύρω από τον εαυτό του μία φορά κάθε 33,50 χιλιοστά του δευτερολέπτου (29,85 φορές ανά δευτερόλεπτο) και η μάζα του εκτιμάται ότι είναι 40% μεγαλύτερη αυτής του Ήλιου. Η θερμοκρασία της επιφάνειάς του ανέρχεται σε 1,6 εκατομμύριο βαθμούς Κέλβιν ή Κελσίου, ενώ σύμφωνα με θεωρητικά πρότυπα (μοντέλα) η θερμοκρασία στο κέντρο του πρέπει να φθάνει τα 300 εκατομμύρια βαθμούς.
Ο αστρικός άνεμος σωματιδίων που εκτοξεύονται με σχετικιστικές ταχύτητες από τον αστέρα παράγει ακτινοβολία σύγχροτρον, η οποία αντιπροσωπεύει το μεγαλύτερο ποσοστό της συνολικής ενέργειας που ακτινοβολεί ολόκληρο το νεφέλωμα από τα ραδιοκύματα μέχρι και τις ακτίνες γ. Το πιο δυναμικό τμήμα του εσώτερου τμήματος του νεφελώματος είναι το σημείο όπου ο άνεμος σωματιδίων από τον ισημερινό του πάλσαρ συναντά το περιβάλλον υλικό, σχηματίζοντας ένα κρουστικό κύμα. Το σχήμα και η θέση αυτού του κρουστικού κύματος μεταβάλλονται γρήγορα, με τον ισημερινό άνεμο να εμφανίζεται ως μία σειρά νηματοειδών χαρακτηριστικών που φωτίζονται και εξαφανίζονται ενώ μετακινούνται απομακρυνόμενοι από τον πάλσαρ, για να διαλυθούν στο κύριο τμήμα του νεφελώματος. Η περίοδος περιστροφής του αστέρα νετρονίων αυξάνεται κατά 38 δισεκατομμυριοστά του δευτερολέπτου κάθε 24ωρο εξαιτίας της ενέργειας περιστροφής που μετατρέπεται σε ενέργεια του αστρικού ανέμου και της ακτινοβολίας.
Το νεφέλωμα και ο πάλσαρ χρησιμοποιούνται συχνά ως μονάδα μέτρησης στην αστρονομία των ακτίνων Χ, καθώς είναι ισχυρότατη πηγή ακτίνων Χ, αλλά και η ένταση και το φάσμα τους είναι σταθερά, με εξαίρεση τον ίδιο τον πάλσαρ. Ο πάλσαρ παρέχει ένα ισχυρό περιοδικό σήμα που χρησιμοποιείται για τον έλεγχο του χρονισμού των ανιχνευτών ακτίνων Χ. Στην αστρονομία των ακτίνων X, οι όροι Crab (αγγλική λέξη που σημαίνει «καβούρι») και milliCrab χρησιμοποιούνται μερικές φορές ως μονάδες ροής. Πολύ λίγες πηγές ακτίνων Χ έχουν φωτεινότητα μεγαλύτερη του 1 Crab. 1 millicrab αντιστοιχεί σε πυκνότητα ροής περίπου 2,4x10−11 erg sec−1 cm−2 (2,4x10−14 W m−2) στη «μέση» του φάσματος των ακτίνων Χ, δηλαδή 2 έως 10 χιλιάδων eV.
Ιστορία παρατηρήσεων
thumb|left|Η εικόνα μόνο στις ακτίνες X του πάλσαρ από το [[Τηλεσκόπιο ακτίνων Χ Τσάντρα.]] Από το 1939 οι αστρονόμοι αναζητούσαν τον κεντρικό αστέρα του Νεφελώματος του Καρκίνου ως υπολείμματος υπερκαινοφανούς. Υπήρχαν δύο υποψήφιοι, αναφερόμενοι στη βιβλιογραφία ως «βόρειος επόμενος» (north following) αστέρας και «νότιος ηγούμενος» (south preceding) αστέρας. Τον Σεπτέμβριο του 1942 ο Βάλτερ Μπάαντε απέκλεισε τον «βόρειο επόμενο», ενώ έκρινε ανεπαρκή τα δεδομένα για να αποφασίσει για τον νότιο αστέρα. Στο ίδιο τεύχος του περιοδικού Astrophysical Journal ο Ρούντολφ Μινκόφσκι με φασματοσκοπικά επιχειρήματα ισχυριζόταν ότι «τα δεδομένα υπονοούν, αλλά δεν αποδεικνύουν, ότι ο νότιος ηγούμενος αστέρας είναι ο κεντρικός αστέρας του νεφελώματος».
Στα τέλη του 1968 οι Ντέιβιντ Στέλιν (David H. Staelin) και Έντουαρντ Ράιφενστάιν (Edward C. Reifenstein III) ανακοίνωσαν την ανακάλυψη δύο παλλόμενων ραδιοπηγών «κοντά στο νεφέλωμα, που θα μπορούσαν να βρίσκονται σε αυτό», χρησιμοποιώντας το ραδιοτηλεσκόπιο των 100 μέτρων του Γκρην Μπανκ. Σε αυτές τις πηγές δόθηκαν τα διακριτικά NP 0527 και NP 0532. Η περίοδος περιστροφής και η ακριβής θέση του PSR B0531+21, που ταυτίζεται με τη ραδιοπηγή NP 0532, ανακαλύφθηκε από τον Ρίτσαρντ Λάβλεϊς (Richard Lovelace) και τους συνεργάτες του στις 10 Νοεμβρίου 1968 με το Ραδιοτηλεσκόπιο του Αρεσίμπο.
355px|thumb|right|Ο ισχυρός παλμός και ο ασθενέστερος διάπαλμος του Πάλσαρ του Μ1 σε αργή κίνηση στο εγγύς υπέρυθρο φως (μήκος κύματος 800 nm) Μετέπειτα μελέτη επιβεβαίωσε ότι πράγματι η πηγή NP 0532 βρισκόταν στις συντεταγμένες του Νεφελώματος του Καρκίνου.
Η παλλόμενη πηγή ανακαλύφθηκε και στο ορατό φως το 1969, αρχικώς από τους Cocke, Disney και Taylor με το τηλεσκόπιο των 91 εκατοστών του Αστεροσκοπείου Στιούαρτ του Πανεπιστημίου της Αριζόνα. Η ανακάλυψή τους επιβεβαιώθηκε από τους Nather, Warner και Macfarlane.
Σαιντ-Ετιέν-ντ'Αλμπανιάν
Το Σαιντ-Ετιέν-ντ'Αλμπανιάν (γαλλικά: Saint-Étienne-d'Albagnan, οξιτανικά: Lo Mas de la Glèisa) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Στεφανουά (γαλλικά: Stéphanois) και ως Αλμπανιαναί (γαλλικά: Albagnanais).
Παραπομπές
Κατηγορία:Κοινότητες του Ερώ
Καστανιά Κορινθίας
Η Καστανιά πήρε το όνομα της από ένα μεγάλο δάσος από καστανιές που υπήρχε στην περιοχή. Το χωριό συγκατελεγόταν τον 19ο αιώνα ανάμεσα στα αρβανιτοχώρια της Κορινθίας.
Γεωγραφία
Η Καστανιά είναι χτισμένη στους νότιους πρόποδες του όρους Κυλλήνη (Ζήρια). Απέχει 80 χιλιόμετρα από την Kόρινθο. Οι κύριες ασχολίες των κατοίκων είναι η γεωργία και η κτηνοτροφία, και πρόσφατα ο ήπιος τουρισμός.
Ιστορία
Το δάσος με τις καστανιές παρείχε στους κατοίκους του χωριού μία σημαντική οικονομική άνεση κατά τη διάρκεια της Τουρκοκρατίας. Σαν αποτέλεσμα κατόρθωσαν να ενισχύσουν σημαντικά τον απελευθερωτικό αγώνα των Ελλήνων μέσω της παροχής τροφίμων και πυρομαχικών. Ηγέτης των κατοίκων του χωριού υπήρξε ο ιερέας Γεώργιος Νίκας ή Παπανίκας.
Το δάσος με τις καστανίες καταστράφηκε κατά την Επανάσταση του 1821. Για τον αφανισμό του υπάρχουν δύο εκδοχές. Η μία φέρει ως υπαίτιο το στρατό του Ιμπραήμ και η άλλη την εμφύλια διαμάχη μεταξύ της οικογένειας Νοταρά το καλοκαίρι του 1826. Την περίοδο του εμφυλίου καταστράφηκε και το σπίτι του Παπανίκα, ως αντίποινα για τη μη συμμετοχή του στη διαμάχη.
Από την Καστανιά κατάγονταν ο βουλευτής Αργολιδοκορινθίας Ευστάθιος Παπακωνσταντίνου (1864-1953) και ο γιος του Κωνσταντίνος Παπακωνσταντίνου (1907-1989), ο οποίος διετέλεσε βουλευτής Κορινθίας, Υπουργός, Αντιπρόεδρος της Κυβέρνησης και πρόεδρος της Βουλής.
Πληθυσμός
Ο πληθυσμός της Καστανιάς έχει μειωθεί δραματικά απο το 1879 μέχρι και σήμερα με μόνη εξαίρεση το 1928, 1961 και 2001 που σημειώθηκε αύξηση.
Εξωτερικοί σύνδεσμοι
Κατηγορία:Χωριά του νομού Κορινθίας Κατηγορία:Δήμος Σικυωνίων
1329
Η τρέχουσα σελίδα αφορά το έτος 1329 κατά το Γρηγοριανό ημερολόγιο
Θάνατοι
Κατηγορία:Έτη
14ος αιώνας
Κατηγορία:Αιώνες
Πεσκάρα
Η Πεσκάρα (ιταλικά: Pescara) είναι πόλη της Ιταλίας, πρωτεύουσα της ομώνυμης επαρχίας, στην περιφέρεια Αμπρούτσο. Είναι η μεγαλύτερη πόλη στη περιφέρειά της, με περίπου 123.000 κατοίκους. Βρίσκεται στις ακτές της Αδριατικής, στο δέλτα του ποταμού Ατέρνο-Πεσκάρα. Ο παρών δήμος διαμορφώθηκε το 1926 ενώνοντας το μέρος της πόλης στο νότο του ποταμού και το Καστελαμάρε Αντριάτικο (Castellamare Adriatico), το μέρος της πόλης στα βόρεια του ποταμού. Η περιοχή γύρω από αυτό αποτέλεσε την επαρχία της Πεσκάρα. Στα αρχαία χρόνια η πόλη ονομαζόταν Aternum. Με το ίδιο όνομα ήταν γνωστός και ο ποταμός. Κύριο κτίριο της ήταν ένας ναός με το όνομα Jovis Aternium. Η πόλη καταστράφηκε το 579 από τους Λομβαρδούς. Το όνομα Πεσκάρα έχει τις ρίζες του στο 1140, όταν έγινε γνωστή ως Piscaria που σήμαινε ότι «αφθονούσε από ψάρια».
Από τα αξιοθέατα της πόλης είναι το σπίτι που γεννήθηκε ο ποιητής Γκαμπριέλε Ντ' Ανούντσιο. Επίσης, το "Palazzo del Governo", όπου βρίσκεται η βιβλιοθήκη της πόλης με 600.000 τόμους, ο Καθεδρικός ναός της πόλης, όπου υπάρχει μια αγιογραφία από τον Ιταλό ζωγράφο Γκουερτσίνο, από το δέκατο έβδομο αιώνα, και η Madonna dei Sette Dolori ("Μαντόνα των επτά πόνων"), μια εκκλησία του 1757. Στη πόλη λειτουργεί επίσης και ένα λαογραφικό μουσείο (Museo delle Genti d'Abruzzo) με εκθέσεις από την περιοχή του Αμπρούτσο.
Η πόλη αποτελεί ένα τουριστικό θέρετρο της Αδριατικής, με μία παραλία που φτάνει τα 20 χιλιόμετρα. Επίσης αποτελεί οικονομικό και εμπορικό κέντρο στην περιοχή. Στη πόλη διεξήχθησαν οι Μεσογειακοί αγώνες του 2009.
Κατηγορία:Πόλεις του Αμπρούτσο
Σαιντ-Ετιέν-ντε-Γκουργκάς
Το Σαιντ-Ετιέν-ντε-Γκουργκάς (γαλλικά: Saint-Étienne-de-Gourgas, οξιτανικά: Sant Estève de Gorgàs) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Γκοργκαζιέν (γαλλικά: Gorgasiens).
Εξωτερικοί σύνδεσμοι
Κατηγορία:Κοινότητες του Ερώ
Μονή Παναγίας Κερνίτσης Αρκαδίας
Η Μονή Κερνίτσης βρίσκεται 2 χλμ. βόρεια από τη Νυμφασία και 6 από τη Βυτίνα. Ιδρύθηκε από τους αδελφούς Δήμου, Θεοφίλο και Συνοδινού Περτζοκολέα οι οποίοι το Μάρτιο του έτους 1116 έθεσαν το θεμέλιο λίθο καθ' ομολογία τους, ενώ οι πρώτοι μοναχοί προήλθαν από τη Νυμφασία. Το όνομά της το πήρε από την ομώνυμη μεσαιωνική πόλη Κερνίτσα, η οποία αρχικά κατοικήθηκε από Σλάβους. Η μονή ως το 1940 κατοικούνταν από άντρες, αλλά από τότε μέχρι σήμερα μονάζουν γυναίκες. Μέχρι το 1833 η μονή ανήκε στο Οικουμενικό Πατριαρχείο και έτσι μπορούσε να απολαμβάνει φορολογικά προνόμια. Τέλος σύμφωνα με φήμες τα χρόνια της Τουρκοκρατίας χρησιμοποιήθηκε σαν κρυφό σχολειό.
Κατηγορία:Δήμος Γορτυνίας Κερνιτσης Κατηγορία:Δήμος Βυτίνας
Διεθνή Σχολεία Ντογά
Τα Διεθνή Σχολεία Ντογά (DIS) είναι διεθνή σχολεία στην ΤΔΒΚ. Τα σχολεία ιδρύθηκαν από τους Μαρκ και Χέιραν Άνγουιν το 2001 και έγινε το πρώτο σχολείο που παρείχε την αγγλική εθνική ύλη στη Τουρκική Δημοκρατία της Βόρειας Κύπρου. Βρίσκεται στο Καζαφάνι της Κερύνειας.
Επισκόπηση
Το σχολείο άνοιξε με το όνομα Σάνι Λέιν το 2001 ως ανεξάρτητο δημοτικό σχολείο με 12 μαθητές. Έχει επεκταθεί σε σχολείο όλων των βαθμίδων, εξυπηρετώντας μαθητές από 6 μηνών έως 16 ετών. Σήμερα έχει περίπου 250 μαθητές και πάνω από 25 δασκάλους.
Το όνομα του σχολείου άλλαξε σε Διεθνή Σχολεία Ντογά, μετακομίζοντας από το κτίριο στον Καραβά στο Καζάφανι το 2016.
Παραπομπές
Κατηγορία:Σχολεία στην Τουρκική Δημοκρατία της Βόρειας Κύπρου
Τζαμάλα
Η Σουσάνα Τζαμαλαντίνοβα (Κριμαϊκά ταταρικά: Susana Camaladinova, ουκρανικά: Суса́на Алі́мівна Джамаладі́нова, 27 Αυγούστου 1983) είναι Ουκρανή τραγουδίστρια, ηθοποιός και συνθέτης. Είναι γνωστή για τους περισσότερους ως Τζαμάλα. Ήταν η εκπρόσωπος της Ουκρανίας στον διαγωνισμό τραγουδιού της Eurovision το 2016 με το τραγούδι '1944', το οποίο νίκησε ανάμεσα σε 26 χώρες στον μεγάλο τελικό.
Ζωή και καριέρα
Η  Τζαμάλα γεννήθηκε στο Ος της Κιργιζία ς από Τάταρο πατέρα και Αρμένισα μητέρα. Οι πρόγονοι της είναι από το Ναγκόρνο-Καραμπάχ και η ίδια ισχυρίζεται πως είχε συγγένεια διαμέσου της προ-γιαγιάς της με τον συνθέτη Αράμ Χατσατουριάν. Μερικοί από τους προγόνους της διώχθηκαν βίαια από την Κριμαία στην Ασία υπό τον Ιωσήφ Στάλιν κατά τη διάρκεια του Β΄ Παγκοσμίου πολέμου, αν και οι πρόγονοι της ήταν με το μέρος των Σοβιετικών. Κατά τη διάρκεια αυτής της απέλασης, μια από τις γιαγιάδες της πέθανε μέσα σε ένα φορτηγό-φορτίο και την πέταξαν έξω σαν σκουπίδι. Μετά την ανεξαρτησία της Ουκρανίας, η οικογένειά της επέστρεψε πάλι στην Ουκρανία. Η Τζαμάλα υπήρξε λάτρης της μουσικής από μικρή ηλικία. Έκανε την πρώτη επαγγελματική ηχογράφηση της στην ηλικία των εννέα, τραγουδώντας 12 λαϊκά παιδικά τραγούδια Τατάρων της Κριμαίας. Στη συνέχεια μπήκε στο μουσικό κολέγιο της Συμφερόπολης και αργότερα αποφοίτησε από την Εθνική μουσική ακαδημία της Ουκρανίας, ως τραγουδίστρια της όπερας, αλλά προτίμησε να κάνει καριέρα στην Ποπ μουσική.
Eurovision 2011
Στις αρχές του 2011 πήρε μέρος στην ουκρανική εθνική επιλογή για να αντιπροσωπεύσει τη χώρα της με το τραγούδι 'Smile', στα ελληνικά χαμογέλα. Το τραγούδι ήταν το αγαπημένο του κοινού, αλλά στον εθνικό τελικό έφτασε στην 3η θέση, ανάμεσα σε 19 συμμετοχές.
Eurovision 2016
μικρογραφία|285x285px|Η Τζαμάλα στη [[Διαγωνισμός Τραγουδιού Eurovision|Eurovision του 2016.]] Η Τζαμάλα στη δεύτερή της απόπειρα να αντιπροσωπεύσει την Ουκρανία στον διαγωνισμό στέφθηκε με απόλυτη επιτυχία. Το τραγούδι της 1944 αναφέρεται στην απέλαση των Τατάρων της Κριμαίας και κυρίως για την ιστορία της γιαγιάς της που έχασε την κόρη της στη διαδρομή τους προς την κεντρική Ασία. Η Τζαμάλα έγραψε το τραγούδι της το 2014. Στον 2ο ημιτελικό όπου εμφανίστηκε πήρε την πρόκριση για τον μεγάλο τελικό στην 21η θέση, καταφέροντας να συγκινήσει το κοινό και τις επιτροπές βγάζοντας της 2η, αλλά με το νέο σύστημα ψηφοφορίας βγήκε στην πρώτη θέση με 534, αφήνοντας πίσω της την Αυστραλία με 511 βαθμούς και τη Ρωσία με 491 βαθμούς. Το τραγούδι της Τζαμάλα και οι στίχοι του τραγουδιού προκάλεσαν ηχηρές αντιδράσεις από τη ρωσική πλευρά, υποστηρίζοντας ότι αναφέρεται στα γεγονότα της Κριμαίας. Κάποιοι θεωρούν ότι η Ρωσία δεν θα συμμετάσχει στον διαγωνισμό στην Ουκρανία ως μποϊκοτάζ. Τέλος, ο Ρώσος πολιτικός, Φράντς Κλίντσεβιτς, δήλωσε "η πολιτική νίκησε την τέχνη".
Έπειτα από τη νίκη της, τιμήθηκε με τον τίτλο Καλλιτέχνης του Λαού της Ουκρανίας από τον πρόεδρο Ποροσένκο.
Παραπομπές
Κατηγορία:Ουκρανές τραγουδίστριες Κατηγορία:Συμμετέχοντες στη Eurovision Κατηγορία:Κριμαίοι Τάταροι Κατηγορία:Νικητές Διαγωνισμού Τραγουδιού Eurovision
Γραμματική της Εσπεράντο
Κανόνας 1
Δεν υπάρχει παρά ένα και μοναδικό οριστικό άρθρο: « la ».
Το οριστικό άρθρο « la » δεν αλλάζει κατά γένος και αριθμό. Η απουσία του αντιστοιχεί στην παρουσία του αόριστου άρθρου. Η χρήση του είναι ίδια όπως και στα ελληνικά.
Υπάρχουν όμως και κάποιες άλλες διαφορές στην χρήση του άρθρου μεταξύ της ελληνικής και της εσπεράντο : το οριστικό άρθρο la δεν χρησιμοποιείται μπροστά από:
- τα αφηρημένα ονόματα και ονόματα υλών: ο χρυσός δεν σκουριάζει : oro ne rustas ;
ο σίδηρος της Σουηδίας δεν σκουριάζει : la fero el Svedujo ne rustas ;
- πριν από κύρια ονόματα ανθρώπων, ανεξάρτητα από το αν συνοδεύονται από άλλο τίτλο : Ο βασιλιάς Φίλιππος : Reĝo Filipo ;
- το περισσότερο (plej), στο βαθμό που δεν αναφέρεται σε κάτι που είναι μοναδικό, αλλά σε αυτό που έχει ;
σε μεγαλύτερο βαθμό την εν λόγω ποιότητα ή τρόπο: ακόμα και μια εξαιρετικά πονηρή αλεπού στο τέλος πιάνεται : eĉ vulpo plej ruza fine estas kaptata ; αλλά  η πιο πονηρή αλεπού από όλες πιάνεται στο τέλος : la plej ruza el la vulpoj fine estis kaptita.
• Να μη γίνεται σύγχυση του αόριστου άρθρου με το αντίστοιχο αριθμητικό ένας, μια, ένα : ήταν κάποιος άνθρωπος, που… : estis tie homo, kiu… ; δεν υπάρχει εδώ παρά ένας και μόνο άνθρωπος : estis tie (nur) unu homo.
Κανόνας 2
Τα ουσιαστικά παίρνουν την κατάληξη « -o ».
Ο πληθυντικός σχηματίζεται προσθέτοντας « -j » στον ενικό. Υπάρχουν δύο πτώσεις : ονομαστική και αιτιατική. Η αιτιατική προκύπτει από την ονομαστική παίρνοντας της κατάληξη« -n ». Οι άλλες πτώσεις που έχουμε σε συγκεκριμένες γλώσσες σχηματίζονται με την βοήθεια των προθέσεων (« al », « de », « kun », « per », κ.λπ.).
Κανόνας 3
Τα επίθετα παίρνουν την κατάληξη « -a ».
Τα επίθετα συμφωνούν με το ουσιαστικό σε αριθμό και πτώση. Ο συγκριτικός βαθμός σχηματίζεται με την βοήθεια της λέξεως « pli », ενώ ο υπερθετικός με την βοήθεια της λέξεως « plej ». Ο συγκριτικός ακολουθείται από τον σύνδεσμο « ol » : « pli... ol » (« περισσότερο... από »). Παράδειγμα: pli granda ol : πιο μεγάλος από
Κανόνας 4
Οι βασικοί αριθμοί είναι άκλιτοι.
0 « nul », 1 « unu », 2 « du », 3 « tri », 4 « kvar », 5 « kvin », 6 « ses », 7 « sep », 8 « ok », 9 « naŭ », 10 « dek », 100 « cent », 1000 « mil ».
Κανόνες γραφής
• Γράφουμε με μια λέξη τους αριθμούς που είναι γινόμενο, και ξεχωριστά, αυτούς που αποτελούν άθροισμα : kvar kaj dek ok faras dudek du (4 + 18 = 22).
• Ωστόσο, τα πολλαπλάσια του χίλια γράφονται ξεχωριστά : du mil tricent (2300).
• Οι τακτικοί αριθμοί από το unu έως το naŭ, εάν πριν από αυτούς υπάρχει ένας μόνον άλλος αριθμός, παίρνουν ανάμεσα τον χαρακτήρα της παύλας (-) : dek-unua, sescent-unua (11-ενδέκατος, 601-εξακοστός πρώτος).
• Ωστόσο: mil sepcent tridek dua (το έτος 1732[-τερο]).
• Στα κλάσματα, κάθε στοιχείο είναι συνδεδεμένο με μια πάυλα: tricentsesdek- kvinono (ένα τριακοστό εξηκοστό πέμπτο ή 1/365).
Οι αριθμοί μπορούν να μεταβληθούν :
Κανόνας 5
Οι προσωπικές αντωνυμίες είναι : « mi » (« εγώ »), « vi » (« εσύ », « εσείς »), « li » (« αυτός »), « ŝi » (« αυτή »), « ĝi » (« αυτό », για όσα έχουν απροσδιόριστο φύλο ή τα πράγματα), « si » (« ο εαυτός », ή αυτοαναφορικό), « ni » (« εμείς »), « ili » (« αυτοί », « αυτές » ή « αυτά » για όλες τις περιπτώσεις) και « oni » (« όταν μιλάμε απρόσωπα »).
παράδειγμα : mia, via, lia δικός μου, δικός σου, δικός του....κλπ
Οι αντωνυμίες κλίνονται όπως και τα ουσιαστικά. Παράδειγμα : min = τον δικό μου (αιτιατική).
Κανόνας 6
Όλα τα ρήματα είναι ομαλά.
Ενεργητικές μετοχές
Παθητικές μετοχές
« Esti » (Είμαι) είναι το μοναδικό βοηθητικό ρήμα.
Κανόνας 7
Τα επιρρήματα παράγονται με την προσθήκη της κατάληξης « -e ».
Ο συγκριτικός και υπερθετικός βαθμός του σχηματίζονται με τον ίδιο τρόπο όπως και στα επίθετα.
Τα επιρρήματα τόπου σε -e δηλώνουν την τοποθεσία (τον τόπου ή που είμαστε). Το επίρρημα τόπου μπαίνει στην αιτιατική σε -en για να δηλώσει την κατεύθυνση.
Κανόνας 8
Όλες οι προθέσεις ακολουθούνται από ονομαστική πτώση.
Κανόνας 10
'''Ο τόνος πέφτει πάντα στην προτελευταία συλλαβή. Όλες οι λέξεις, δηλαδή, είναι παροξύτονες.'''
Κανόνας 11
'''Οι σύνθετες λέξεις σχηματίζονται με μια απλή αντιμετάθεση, με την σύνθεση των ριζών τους. Η κύρια λέξη που δίνει το βασικό νόημα στην σύνθετη λέξη βρίσκεται στο τέλος της.'''
Κανόνας 12
Η άρνηση εκφράζεται με μια μόνο λέξη..
Επομένως από την στιγμή που σε μια φράση υπάρχει μια λέξη με αρνητικό νόημα, το αρνητικό μόριο « ne » παραλείπεται.
Κανόνας 13
Για να υποδηλώσουν κίνηση, οι λέξεις παίρνουν την κατάληξη « -n » της αιτιατικής. <!--
Χρησιμοποιούμε την αιτιατική : 1. avec le complément d'objet direct (COD) : Oni batis la malbonfarintan knabon ; •cependant, lorsque l'on cite (par exemple, le nom d'un livre), on ne l'emploie pas : mi legas "Privilegia Vojo" ; li diris la vorton "libro" (il dit le mot "livre" : le mot cité, "livre", reste au nominatif). 2. avec un complément de lieu où l'on va : a) avec des prépositions qui ne donnent pas par elles-mêmes l'idée de mouvement : i) la muso estas sub la tablo : la souris est sous la table ; ii) la muso kuras sub la tablo : la souris court sous la table (mais elle ne va pas ailleurs) ; iii) la muso kuras sub la tablon : la souris court sous la table (elle n'y était pas, elle s'y sauve). •Le passage à un nouvel état est considéré comme un mouvement : la feino transformis lin en birdon  : la fée le transforma en oiseau. •Cependant, les prépositions qui donnent déjà l'idée de mouvement, n'admettent pas l'accusatif: 'mi iras al (à, vers) la lernejo. b) avec des adverbes de lieu, pour exprimer le mouvement: i) kie estas Riko ? –Riko estas hejme: où est R.? –R. est à la maison; ii) kien iras Riko ? – Riko iras hejmen : (vers) où va R. ? – R. va à la maison ; 3. à la place des prépositions, si le sens reste clair ; mais, couramment, pour marquer a) la distance : homo, tri paŝojn distanca de mi : une personne, éloignée de moi (de) trois pas ; b) le temps : mi laboris multajn jarojn : j'ai travaillé (pendant) beaucoup d'années ; c) la date : la 15an (dekkvinan) de julio 2002''' : (au) 15 juillet 2002 ; d) la mesure : la plej grandaj sableroj estas du milimetrojn longaj : le plus gros grains de sable sont longs de deux millimètres.
Δεν χρησιμοποιούμε την αιτιατική : 1. Avec les copules : esti, iĝi, ŝajni, aspekti… : Riko estas koko. '''Tiu aeroplano ŝajnas libelo :''' cet avion paraît une libellule. 2. Lorsque un nom ou un adjectif identifie ou décrit un nom précédant comme s'il était le prédicat d'une copule implicite : "on l'élut (pour être) président" ; "je trouvai (que) le vin (était) bon" : a. Nom qui suit immédiatement un autre, à l'accusatif ou non : '''oni elektis lin prezidanto : on l'élut président (mais : oni elektis lin kiel prezidanton'''). Li diris la vorton "libro". Ni vizitis la urbon Parizo. b. Adjectif : Mi trovis la vinon bona : το κρασί μου φάνηκε καλό (= que le vin était bon ; mais mi trovis la bonan vinon : βρήκα το καλό κρασί). -->
Κανόνας 14
Η σημασία των προθέσεων είναι μονοσήμαντη.
Η γενική πρόθεση « je » είναι η μόνη που έχει ένα μεταβαλλόμενο νόημα και δηλώνει τον χρόνο, την ώρα και τις διαστάσεις. Μπορεί να χρησιμοποιηθεί επίσης σε περιπτώσεις αμβιφολίας.
Κανόνας 15
Οι λέξεις που είναι διεθνείς, δηλαδή αυτές που έχουν υιοθετηθεί από ένα μεγάλο αριθμό γλωσσών χρησιμοποιούνται στην εσπεράντο με την ορθογραφία και τις καταλήξεις που είναι αντίστοιχες στην εσπεράντο.
Κανόνας 16
Το ουσιαστικό στον ενικό εκτός αν είναι στην αιτιατική και το οριστικό άρθρο μπορούν να χάσουν το τελευταίο τους φωνήεν το οποίο αντικαθίσταται από μιαν απόστροφο.
Αυτός ο κανόνας εφαρμόζεται κυρίως στην στιχουργική.
<!--
Tabel-vortoj
Tabel-vortoj signifie « mots du tableau », ce qui n'a pas d'équivalent satisfaisant en français. Il s'agit d'une série limitée de mot-outils, présentés individuellement dans la partie « dictionnaire » du Fundamento (et non sous forme de tableau comme ci dessous – bien qu'incontestablement, c'est sous cette forme que ces mots ont été construits). On a parfois donné le noms de « corrélatifs » à ces mots, ce qui est abusif, car seuls les mots en « ki- » et en « ti- » sont corrélatifs, et qu'il existe d'autres corrélatifs qui ne sont pas dans le tableau.
(les j, n entre parenthèses indiquent la possibilité pour les relatifs en question de se mettre à l'accusatif (n), au pluriel (j), ou aux deux en même temps (jn).)
Les termes en -u peuvent être employés comme pronoms (iu, quelqu'un, une certaine personne), auquel cas ils désignent toujours des êtres humains, ou comme adjectifs (iu ideo, une certaine idée).
Les termes en -o peuvent exprimer un objet (kio estas?, qu'est-ce ? ; à comparer avec kiu estas?, qui est-ce ?) ou une situation (tio estas neebla, c'est impossible).
-->
Υποσημειώσεις και παραπομπές
Κατηγορία:Εσπεράντο Εσπεραντο
GY
Η συντομογραφία λατινικών χαρακτήρων GY ή Gy ή gy, μπορεί να αναφέρεται:
Λεβέντε
Ο Λεβέντε, ουγγρ. Levente (=ιππότης) (π. 1013 - 1047) από τον Οίκο των Αρπάντ ήταν ο παγανιστής αδελφός τού Χριστιανού Ανδρέα Α΄ της Ουγγαρίας.
Βιογραφία
Ήταν ο πρώτος γιος τού Βαζούλ μεγάλου πρίγκιπα των Ούγγρων και της συζύγου του, μίας της γενιάς των Τάτονυ. Αδέλφια του ήταν ο Ανδρέας Α΄ και ο Μπέλα Α΄. Μερικά χρονικά τον αναφέρουν, μαζί με τους αδελφούς του, ως τέκνα τού Λαδισλάου τού Φαλακρού και της συζύγου του από τη Ρουθηνία (i.e. τους Ρως τού Κιέβου). Ωστόσο οι ιστορικοί της εποχής μας θεωρούν αξιόπιστη την πρώτη εκδοχή. Είναι συζητήσιμο αν είναι ο πρώτος ή ο τρίτος γιος: ο ιστορικός Γκυούλα Κριστό τον θεωρεί πρώτο και πως γεννήθηκε μεταξύ 1010 και 1015.
Το 1031/3 ο Στέφανος Α΄ της Ουγγαρίας τύφλωσε τον εξάδελφό του Βαζούλ· τα τρία αδέλφια έφυγαν από την Ουγγαρία, διότι, όπως αναφέρει το Εικονογραφημένο Χρονικό, "η ζωή τους κινδύνευε". Το αργότερο ως το 1034 ήταν στην Αυλή τού Μιέσκο Β΄ της Πολωνίας, όπου ο Μπέλα Α΄ έμεινε, ενώ οι άλλοι δύο αδελφοί συνέχισαν ως το Κίεβο. Εκεί ο Ανδρέας Α΄ βαπτίστηκε· ο Λεβέντε έμεινε αφοσιωμένος παγανιστής.
Τον Στέφανο Α΄ διαδέχθηκε ο ανιψιός του Πέτρος Ορσέολο και οι ευγενείς της Ουγγαρίας έπεισαν τον Ανδρέα Α΄ και τον Λεβέντε να επιστρέψουν. Εν τω μεταξύ ξέσπασε μεγάλη εξέγερση των παγανιστών στη χώρα και οι στασιαστές συνέλαβαν τον Πέτρο. Οι ευγενείς και ο ανώτερος κλήρος προτίμησαν έναν Χριστιανό ηγεμόνα και πρόσφεραν το στέμμα στον Ανδρέα Α΄. Το Εικονογραφημένο Χρονικό αναφέρει, ότι ο Λεβέντε θα διέφθειρε τη χώρα με την ειδωλολατρεία και πως παρέδωσε το στέμμα με "απλότητα πνεύματος", υποδηλώνοντας ότι εκούσια αποκήρυξε το στέμμα υπέρ τού αδελφού του.
Απεβίωσε το 1047 και τάφηκε στην κώμη Τάκσονυ επί τού Δούναβη. Η κώμη είχε το όνομα τού πάππου του Τάκσονυ της Ουγγαρίας, ο οποίος είχε επίσης ταφεί εκεί.
Παραπομπές
Κατηγορία:Οίκος των Άρπαντ
Νείλος Νταμιλάς
Ο Νείλος Νταμιλάς ή Δαμιλάς (περίπου 1345/1350 - περ. 1420) ήταν θεολόγος, αντιρρητικός συγγραφέας και ιερομόναχος από την Ιεράπετρα. Υπήρξε αδερφός της Μονής Καρκασίων που βρίσκεται σε απόσταση 2 χλμ νότια της Ανατολής. Έγραψε πολύ λίγα θεολογικά έργα. Ο συγγραφέας Αντώνιος Νταμιλάς πιστεύεται ότι ήταν αδερφός του Νείλου.
Βιογραφία
Καταγόταν από αστική οικογένεια της Ανατολικής Κρήτης, η παρουσία της οποίας αρχίζει από το 13ο αιώνα και συνεχίζεται ως σήμερα στην Κρήτη. Έζησε σε όλη του τη ζωή στη Μονή Καρκασίων. Στα ανατολικά της Μονής Καρκασίων έχτισε γυναικείο μοναστήρι της Παναγίας Βαγιοναίας Παντάνασσας, στη Βαγιονιά. Η ανέγερση του καθολικού της μονής έγινε στις 9 Μαΐου 1399 και τα εγκαίνια τελέστηκαν έναν χρόνο αργότερα.
Ο Δαμιλάς ήταν αντικαθολικός συγγραφέας, ασκήτεψε και πίστευε ότι η μάθηση έπρεπε να συνδυάζεται με την καλλιέργεια της ψυχής. Κινήθηκε στο χώρο του δογματισμού και ενεπλάκη στις θρησκευτικές έριδες με της εποχής του με λογίους και θεολόγους που ήταν φίλα προσκείμενοι στην Καθολική Εκκλησία. Τάχθηκε κατά της ένωσης των Εκκλησιών και ένα από τα έργα τπυ δημοσιεύτηκε και στα ρώσικα το 19ο αιώνα.
Έγραψε επίσης τυπικό για το μοναστήρι, το οποίο επέχει θέση διαθήκης. Έχει σωθεί η αλληλογραφία του με άλλους λογίους της εποχής του, με σημαντικότερη την επιστολή του προς το λατινόφιλο θεολόγο Μάξιμο Χρυσοβέργη (1400). Εκεί αναφέρεται στο Άγιο Πνεύμα και στο από πού εκπορεύεται. Έγραψε επίσης μια επιστολή προς τους ιερείς της Ιεράπετρας και τη διαθήκη του, η οποία εμπεριέχει την εργογραφία του.
Πέθανε μετά το 1417, καθώς η διαθήκη του έχει χρονολογία 22 Απριλίου 1417.
Συμμετοχή της Κύπρου στους Παραολυμπιακούς Αγώνες 2008
Η Κύπρος συμμετείχε στους 13ους Θερινούς Παραολυμπιακούς Αγώνες που διεξήχθηκαν στο Πεκίνο το 2008 με τέσσερις αθλητές. Την κυπριακή αποστολή αποτελούσαν ο δρομέας Αντώνης Αρέστη, ο σκοπευτής Ευριπίδης Γεωργίου, η κολυμβήτρια και χρυσή παραολυμπιονίκης στην Αθήνα το 2004 Καρολίνα Πελενδρίτου και ο κολυμβητής Ανδρέας Ποταμίτης.
Η Κύπρος πρόσθεσε στη συλλογή των παραολυμπιακών της μεταλλίων συνολικά τέσσερα μετάλλια σε αυτή την κορυφαία παγκόσμια αθλητική διοργάνωση: ένα χρυσό, δύο αργυρά και ένα χάλκινο. Αυτή ήταν η καλύτερη συμμετοχή της Κύπρου σε Παραολυμπιακούς Αγώνες από άποψης επιδόσεων. Στις προηγούμενες πέντε συμμετοχές της σε Παραολυμπιακούς αγώνες, η χώρα είχε κατακτήσει μόνο ένα χρυσό μετάλλιο στην κολύμβηση το 2004.
Παραπομπές
Κατηγορία:Θερινοί Παραολυμπιακοί Αγώνες 2008 Κατηγορία:Η Κύπρος στους Ολυμπιακούς Αγώνες
Παγκόσμιο πρωτάθλημα Φόρμουλα 1 (2016)
250px|μικρογραφία|δεξιά|Ο [[Νίκο Ρόσμπεργκ (εικόνα) κερδίζει το πρώτο Γκραν Πρι της σαιζόν και η ομάδα της Μερτσέντες κάνει το 1–2, καθώς τον ακολουθεί στο πόντιουμ ο Λιούις Χάμιλτον.]]
Το Παγκόσμιο Πρωτάθλημα Φόρμουλα 1 του 2016 είναι το 67ο που διοργανώνει η FIA (Διεθνής Ομοσπονδία Αυτοκινήτου). Οι ομάδες και οι οδηγοί αγωνίζονται για το πρωτάθλημα οδηγών και κατασκευαστών αντίστοιχα και έχει προγραμματιστεί να λάβουν μέρος σε είκοσι ένα Γκραν Πρι, μια απόφαση που καθιστά τη σαιζόν ως τη μεγαλύτερη στην ιστορία του αθλήματος. Οι αγώνες άρχισαν με το Γκραν Πρι της Αυστραλίας στις 20 Μαρτίου 2016 κι ολοκληρώθηκαν με το Γκραν Πρι του Άμπου Ντάμπι στις 27 Νοεμβρίου 2016. Παγκόσμιος πρωταθλητής αναδείχθηκε ο Γερμανός οδηγός της Mercedes Νίκο Ρόσμπεργκ.
Ομάδες και Οδηγοί
Οι ακόλουθες ομάδες και οδηγοί έχουν δηλώσει συμμετοχή για τη σαιζόν του 2016.
Αλλαγές στις Ομάδες
225px|μικρογραφία|δεξιά|Haas VF-16
Πρόγραμμα
300px|μικρογραφία|δεξιά|Η νέα πίστα δρόμου στο Μπακού Για το 2016 προγραμματίστηκαν οι ακόλουθοι 21 αγώνες:
Αλλαγές οδηγών στη διάρκεια του Πρωταθλήματος
Ο Ισπανός οδηγός της Μακλάρεν Φερνάντο Αλόνσο δεν έλαβε μέρος στο Γκραν Πρι του Μπαχρέιν επειδή σ' αυτό της Αυστραλίας είχε ένα τρομακτικό ατύχημα το οποίο του άφησε σπασμένα πλευρά και πνευμονοθώρακα. Στη θέση του έτρεξε ο 24χρονος Βέλγος Στόφελ Φαντόρν ο οποίος εκτελεί χρέη δοκιμαστή στην ομάδα κι έδωσε τον 1ο βαθμό για φέτος. Χθες Πέμπτη 14 Απριλίου ο Αλόνσο υποβλήθηκε σε νέες εξετάσεις προκειμένου να διαπιστωθεί αν είναι σε θέση να συμμετάσχει στο Γκραν Πρι της Κίνας, όμως ο Πρόεδρος του Ιατρικού Επιτελείου της FIA του είπε πως έπρεπε να υποβληθεί εκ νέου σε εξετάσεις μετά το τέλος της 1ης περιόδου ελεύθερων δοκιμών σήμερα Παρασκευή 15 Απριλίου 2016. Πράγματι μόλις ολοκληρώθηκε η 1η περίοδος ελεύθερων δοκιμών σήμερα το πρωί, υποβλήθηκε σε νέες εξετάσεις και έλαβε το πράσινο φως για να συμμετάσχει κανονικά και στις υπόλοιπες δραστηριότητες του αγωνιστικού τριημέρου.
Στην εκκίνηση του Ρωσικού Γκραν Πρι του 2016, το μονοθέσιο το οποίο οδηγούσε ο Ρώσος οδηγός της Red Bull Racing, Ντανιίλ Κβίατ, συγκρούστηκε δύο φορές με εκείνο που οδηγούσε ο Γερμανός οδηγός της Φερράρι, Σεμπάστιαν Φέτελ, με αποτέλεσμα την πρώτη φορά να πέσει επάνω στο μονοθέσιο του έτερου οδηγού της ομάδας του, δηλαδή του Αυστραλού Ντάνιελ Ρικιάρντο, και τη δεύτερη φορά να πέσει επάνω σε τοίχο και να εγκαταλείψει. Το αποτέλεσμα ήταν και οι δυο οδηγοί της Red Bull Racing να φύγουν από τη Ρωσία χωρίς βαθμούς. Ο Κβίατ τηλεφώνησε στον Φέτελ και του ζήτησε συγγνώμη, όμως ο αγωνιστικός διευθυντής της ομάδας, Κρίστιαν Χόρνερ, συγκάλεσε έκτακτη σύσκεψη για το θέμα στις 4 Μαΐου 2016. Στη σύσκεψη αυτή τα μέλη αποφάσισαν ομόφωνα να επιστρέψει ο Κβίατ στην Τόρο Ρόσο από το επόμενο Γκραν Πρι στην Ισπανία και να πάρει τη θέση του στη Red Bull Racing ο Ολλανδός Μαξ Φερστάπεν.
Ο Ινδονήσιος οδηγός της Manor Ρίο Χαριάντο έχασε τη θέση του βασικού οδηγού μετά το τέλος του Γκραν Πρι Γερμανίας επειδή οι χορηγοί του ήταν αδύνατο να βρουν τα 15.000.000 Ευρώ τα οποία τους ζητήθηκαν απ' τη Διοίκηση της ομάδας. Απ' το Γκραν Πρι του Βελγίου λοιπόν τη θέση του πήρε ο 19χρονος Γάλλος Εστεμπάν Οκόν.
Εξωτερικοί Σύνδεσμοι
2016 Φορμουλα 1
Ελαιοκανθάλη
Η ελαιοκανθάλη έχει βρεθεί ότι έχει αντιφλεγμονώδεις και αντιοξειδωτικές ιδιότητες in vitro. Παρόμοια με τα κλασικά μη στεροειδή αντιφλεγμονώδη φάρμακα, είναι ένας μη εκλεκτικός αναστολέας της κυκλοοξυγενάσης (COX). 50 g ενός τυπικού εξαιρετικά παρθένου ελαιολάδου την ημέρα περιέχει μια ποσότητα ελαιοκανθάλης με παρόμοια in vitro αντιφλεγμονώδη δράση με το 1/10 της δόσης ιβουπροφαίνης για ενήλικες. Ως εκ τούτου, προτείνεται ότι η μακροχρόνια κατανάλωση μικρών ποσοτήτων μπορεί να συνεισφέρει στη χαμηλή συχνότητα εμφάνισης καρδιακών παθήσεων και νόσου Αλτσχάιμερ που σχετίζονται με τη μεσογειακή διατροφή.
Ωστόσο, τα 50 γραμμάρια είναι πολύ ελαιόλαδο για τους περισσότερους καταναλωτές. Επιπλέον, η απορρόφηση, ο μεταβολισμός και η κατανομή της ελαιοκανθάλης δεν είναι καλά χαρακτηρισμένα και δεν είναι γνωστό εάν αυτές οι in vitro επιδράσεις συμβαίνουν πράγματι στο σώμα.
Πρόσφατα έχει αποδειχθεί ότι η ελαιοκανθάλη παρουσιάζει δυνατότητες ως θεραπευτικός παράγων στη θεραπεία φλεγμονωδών εκφυλιστικών παθήσεων των αρθρώσεων. Η ελαιοκανθάλη αναστέλλει την επαγόμενη από το LPS παραγωγή ΝΟ σε μακροφάγους J774 χωρίς να επηρεάζει τη βιωσιμότητα των κυττάρων. Επιπλέον, αναστέλλει την έκφραση mRNA του MIP-1α και IL-6, καθώς και την πρωτεϊνική σύνθεση, τόσο στα χονδροκύτταρα ATDC5 όσο και στα μακροφάγα J774. Η ελαιοκανθάλη αναστέλλει επίσης την πρωτεϊνική σύνθεση IL-1β, TNF-α και GM-CSF από μακροφάγα που διεγείρονται από LPS.
Παραπομπές
Κατηγορία:Αλδεΰδες Κατηγορία:Φαινολικές ενώσεις Κατηγορία:Αντιφλεγμονώδεις παράγοντες
Βραβεία Λόρενς Ολίβιε του 1976
Η τελετή απονομής των θεατρικών βραβείων της Εταιρείας του West End πραγματοποιήθηκε τον Δεκέμβριο του 1976 στο Λονδίνο. Ήταν η πρώτη μεγάλη τελετή απονομής βραβείων για την αριστεία από την Θεατρική Εταιρείας του West End, η οποία αργότερα θα μετονομαστεί σε Θεατρική Εταιρεία του Λονδίνου (Theatre Society of London). Τα βραβεία δεν θα γίνουν τα βραβεία Λόρενς Ολίβιε, όπως είναι γνωστά σήμερα, μέχρι την τελετή απονομής του 1984.
Παραγωγές με πολλαπλές υποψηφιότητες και βραβεία
Πολλαπλές υποψηφιότητες έλαβαν οι παρακάτω παραγωγές:
Εξωτερικοί σύνδεσμοι
Κατηγορία:Τελετές Απονομής Βραβείων Λόρενς Ολίβιε
Σιράκ ΦΚ
Η Σιράκ ΦΚ (αρμένικα: Շիրակ Ֆուտբոլային Ակումբ) είναι αρμενική ποδοσφαιρική ομάδα από το Γκιουμρί της Επαρχίας Σιράκ. Έχει κατακτήσει το Πρωτάθλημα Αρμενίας τέσσερις φορές. Χρώματα της ομάδας είναι το πορτοκαλί και το μαύρο.
Ιστορία
Η Σιράκ ΦΚ ιδρύθηκε στην πόλη του Λενινακάν (σημερινό Γκιουμρί) της Σοβιετική Σοσιαλιστική Δημοκρατία της Αρμενίας, το 1958. Στη διάρκεια της δεκαετίας του 1970, ο σύλλογος αγωνιζόταν υπό την ονομασία Σιράκ Λενινακάν καθώς επί σοβιετικής εποχής το Γκιουμρί ονομάζονταν Λενινακάν. Λάμβανε μέρος στην Α΄ Κατηγορία Σοβιετικής Ένωσης μέχρι την ανεξαρτητοποίηση της Αρμενίας το 1991. Με την κατάρρευση της Σοβιετικής Ένωσης και την μετονομασία της πόλης, η ομάδα μετονομάστηκε σε Σιράκ Κουμαϊρί (σ.σ. Κουμαϊρί ήταν το όνομα αρχαίου οικισμού στην περιοχή του Γκιουμρί ) και ξεκίνησε να αγωνίζεται στην ανώτερη κατηγορία του Αρμενικού ποδοσφαίρου. Το 1992 ήταν ιστορικά η πρώτη σεζόν της Αρμενικής Πρέμιερ Λιγκ, και ολοκληρώθηκε με τη Σιράκ και την Πιουνίκ να ισοβαθμούν στην κορυφή με 37 βαθμούς. Μετά την αποτυχία να συμφωνήσουν σε έναν αγώνα ισοπαλίας, αποφασίστηκε να απονεμηθεί ο τίτλος και στις δύο ομάδες. Έτσι, η Σιράκ κατάφερε να κερδίσει το πρωτάθλημα στο πρώτο εγχώριο πρωτάθλημα στην ιστορία της Αρμενίας.
Στα τέλη του 1992, η ομάδα μετονομάστηκε ξανά, λαμβάνοντας εφεξής το σημερινό όνομά της.
Η Σιράκ αποτελεί από τις αρχαιότερες ποδοσφαιρικές ομάδες στην Αρμενία, ενώ έχει αναδείξει πολλούς ταλαντούχους ποδοσφαιριστές οι οποίοι έχουν αγωνιστεί με την Εθνική Αρμενίας με τους Αρτούρ Πετροσιάν και Χαρουτιούν Βαρντανιάν να είναι οι σημαντικότεροι παίκτες στην ιστορία του συλλόγου. Και οι δυο τους κατάφεραν να αναδείξουν το ταλέντο τους, φτάνοντας να αγωνιστούν με την Εθνική Αρμενίας, αλλά και αριθμό ευρωπαϊκών συλλόγων.
Η ομάδα είναι δεύτερη στη σχετική κατάταξη των ομάδων με τις περισσότερες κατακτήσεις στην χώρα, έχοντας κατακτήσει 4 πρωταθλήματα, 1 Κύπελλο Αρμενίας καθώς και 4 Σούπερ Καπ. Ο σύλλογος αντιμετώπισε σοβαρότατα οικονομικά προβλήματα το χρονικό διάστημα μεταξύ 2005 και 2010. Το 2012, η Σιράκ ΦΚ κατέκτησε το Κύπελλο της Αρμένικης Ανεξαρτησίας για πρώτη φορά στην ιστορία της.
Η ομάδα έχει λάβει μέρος σε τρεις διαφορετικές ευρωπαϊκές διοργανώσεις: το Τσάμπιονς Λιγκ, το Κύπελλο ΟΥΕΦΑ και το Κύπελλο Ιντερτότο ΟΥΕΦΑ. Την σεζόν 2012-13, η Σιράκ ΦΚ έλαβε μέρος στο Γιουρόπα Λιγκ, όπου και έφτασε ως τον δεύτερο προκριματικό γύρο με μια νίκη με συνολικό σκορ 2-1 επί της ΦΚ Ρουντάρ Πλιέβλια.
Έμβλημα
Το σημερινό σήμα του συλλόγου είναι εμπνευσμένο από το έμβλημα του Γκιουμρί, με το χαρακτηριστικό Λέοντα και το Σταυρό, τα οποία προϋπήρχαν και στη σημαία της δυναστείας των Μπαγκρατουνί, που κυβέρνησε την Αρμενία κατά τον Μεσαίωνα.
Γηπεδικές εγκαταστάσεις
Έδρα της ομάδας ήταν ανέκαθεν το Στάδιο Γκιουμρί Σίτι, που χτίστηκε το 1924 και επί του παρόντος είναι το παλαιότερο γήπεδο ποδοσφαίρου στη χώρα. Μετά από εργασίες ανακαίνισης το 1999, το στάδιο απέκτησε χωρητικότητα 2.844 θεατών. Ο αγωνιστικός χώρος και οι εγκαταστάσεις του σταδίου αναβαθμίστηκαν εκ νέου το 2012 για να πληρούν όλους τους κανονισμούς σταδίου της ΟΥΕΦΑ, επιτρέποντας πλέον στη ομάδα να αγωνίζεται κανονικά στην έδρα της, στους αγώνες προκριματικών των ευρωπαϊκών διοργανώσεων. Η χωρητικότητα του σταδίου αυξήθηκε ξανά το 2019, φθάνοντας στη σημερινή χωρητικότητα των 4.500 θεατών. Αυτές οι ανακαινίσεις περιλάμβαναν την τοποθέτηση νέων καθισμάτων στο νότιο πέταλο του σταδίου.
Σιράκ-2
Η δεύτερη ομάδα της Σιράκ αγωνίζεται στην Αρμενική Πρώτη Λίγκα, τη δεύτερη ιεραρχικά κατηγορία στο αρμενικό ποδόσφαιρο. Η Σιράκ-2 δίνει τους εντός έδρας αγώνες της στο Στάδιο Γκιουμρί Σίτι.
Τίτλοι
Πρωτάθλημα Αρμενίας Κύπελλο Αρμενίας Σούπερ Καπ Αρμενίας
Εξωτερικοί σύνδεσμοι
Κατηγορία:Ποδοσφαιρικές ομάδες Αρμενίας  Κατηγορία:Ιδρύσεις ποδοσφαιρικών ομάδων το 1958
Παρακαταθέτης
Παρακαταθέτης είναι εκείνος ο οποίος δίνει ένα κινητό πράγμα σε κάποιον ("θεματοφύλακα")  για να το φυλάει για ορισμένο ή αόριστο χρόνο και έχει την υποχρέωση να  το επιστρέψει στον παρακαταθέτη, όταν του ζητηθεί. Ο παρακαταθέτης έχει υποχρέωση να καταβάλει αμοιβή στον θεματοφύλακα, δηλαδή σε εκείνον στον οποίο παρακατέθεσε το πράγμα, εφόσον έχει συμφωνηθεί αμοιβή ή εφόσον δικαίωμα αμοιβής συνάγεται από τις περιστάσεις.
Ο παρακαταθέτης είναι ένα από τα δύο συμβαλλόμενα μέρη στην παρακαταθήκη, η οποία είναι σύμβαση ενοχικού δικαίου και ρυθμίζεται από τον Αστικό Κώδικα. .Το άλλο συμβαλλόμενο μέρος είναι ο θεματοφύλακας.
Παραπομπές
Κατηγορία:Αστικό Δίκαιο Κατηγορία:Ενοχικό Δίκαιο
Βραβεία Γκράμι του 1980
Βραβεία Γκράμι του 1980
Νικητές των Βραβείων:
Ted Templeman (παραγωγός) & The Doobie Brothers για το "What a Fool Believes"
Phil Ramone (παραγωγός) & Billy Joel για το 52nd Street
Kenny Loggins & Michael McDonald (τραγουδοποιοί) για το "What a Fool Believes" σε ερμηνεία The Doobie Brothers
Rickie Lee Jones
Παιδικά
Jim Henson & Paul Williams (παραγωγοί) για το The Muppet Movie σε ερμηνεία The Muppets
Κλασική Μουσική
James Mallinson (παραγωγός), Georg Solti (διευθυντής ορχήστρας) & the Chicago Symphony Orchestra για το Brahms: Symphonies (1-4)
Luciano Pavarotti & the Bologna Orchestra για το Ο Sole Mio - Favorite Neapolitan Songs
Vittorio Negri (παραγωγός), Colin Davis (διευθυντής ορχήστρας), Heather Harper, Jonathan Summers, Jon Vickers & the Royal Όπερα House Orchestra για το Britten: Peter Grimes
Georg Solti (διευθυντής ορχήστρας), Margaret Hillis (διευθυντής χορωδίας), & the Chicago Symphony Orchestra & Chorus για το Brahms: A German Requiem
Claudio Abbado (διευθυντής ορχήστρας), Maurizio Pollini & the Chicago Symphony Orchestra for Bartók: Piano Cons. Nos. 1 & 2
Vladimir Horowitz για το The Horowitz Concerts 1978/79
Dennis Russell Davies (διευθυντής ορχήστρας) & the St. Paul Chamber Orchestra for Copland: Appalachian Spring
Κωμωδία
Robin Williams για το Reality...What a Concept
Σύνθεση και Διευθέτηση
John Williams (Συνθέτης) για το "Superman Main Title Theme"
John Williams (Συνθέτης) για το Superman
Claus Ogerman (διευθετητής) για το "Soulful Strut" σε ερμηνεία George Benson
Michael McDonald (διευθετητής) για το "What a Fool Believes" σε ερμηνεία The Doobie Brothers
Κάντρι Μουσικής
Emmylou Harris για το Blue Kentucky Girl
Kenny Rogers για το "The Gambler"
The Charlie Daniels Band για το "The Devil Went Down to Georgia"
Doc Watson & Merle Watson για το "Big Sandy/Leather Britches"
Debbie Hupp & Bob Morrison (τραγουδοποιοί) για το "You Decorated My Life"σε ερμηνεία Kenny Rogers
Folk
Muddy Waters για το Muddy "Mississippi" Waters Live
Gospel
Blackwood Brothers για το Lift Up the Name of Jesus
The Imperials για το Heed the Call
Mighty Clouds of Joy για το Changing Times
B. J. Thomas για το You Gave Me Love (When Nobody Gave Me a Prayer)
Ιστορικά
Michael Brooks & Jerry Korn (παραγωγοί) για το Billie Holiday – Γίγαντες της Τζαζ
Τζαζ
Oscar Peterson για το Jousts
Chick Corea & Gary Burton για το Duet
Duke Ellington για το Duke Ellington at Fargo, 1940 Live
Weather Report για το 8:30
Ella Fitzgerald για το Fine and Mellow
Latin
Irakere για το Irakere
Μουσικής Παράστασης
Stephen Sondheim (Συνθέτης & στιχουργός), Thomas Z. Shepard (παραγωγός) & οι αρχικοί συντελεστές με Angela Lansbury & Len Cariou για το Sweeney Todd
Συσκευασία και Σημειώσεις
Mick Haggerty & Mike Doud (σχεδιαστές) για το Breakfast in America σε ερμηνεία Supertramp
Ποπ
Dionne Warwick για το "I'll Never Love This Way Again"
Billy Joel για το 52nd Street
The Doobie Brothers για το Minute by Minute
Herb Alpert για το "Rise"
Παραγωγή και μηχανική επεξεργασία ήχου
Peter Henderson (μηχανικός ήχου) για το Breakfast in America σε ερμηνεία Supertramp
Anthony Salvatore (μηχανικός ήχου) & οι αρχικοί συντελεστές με Angela Lansbury & Len Cariou για το Sondheim: Sweeney Todd
Larry Butler
James Mallinson
R&B
Dionne Warwick για το "Déjà vu"
Michael Jackson για το "Don't Stop 'til You Get Enough"
Earth, Wind & Fire για το "After the Love Has Gone"
Earth, Wind & Fire για το "Boogie Wonderland"
Bill Champlin, David Foster & Jay Graydon (τραγουδοποιοί) για το "After the Love Has Gone" σε ερμηνεία Earth, Wind & Fire
Rock
Donna Summer για το "Hot Stuff"
The Eagles για το "Heartache Tonight"
Paul McCartney and Wings για το "Rockestra Theme"
Προφορικός Λόγος
John Gielgud για το Ages of Man - Readings Από το Shakespeare
Κατηγορία:Τελετές Βραβείων Γκράμι
Ντιού
Το Ντιού (Diu) είναι πόλη της περιοχής Ντιού, της πολιτείας Ντάμαν και Ντιού, της Ινδίας. Βρίσκεται πάνω στο ομώνυμο νησί.
thumb|190px|right|Ο Ναός του Αγίου Παύλου
Έχει 21.576 κατοίκους, σύμφωνα με την απογραφή του 2001. Η πόλη είναι γνωστή για την ομώνυμη ναυμαχία που συνέβη το 1509. Διαθέτει αεροδρόμιο, ενώ είναι διάσημη για το φρούριό της, καθώς και για την παραλία Ναγκόα, αγαπητό τουριστικό προορισμό, της ευρύτερης περιοχής.
Κλίμα
Το κλίμα στο νησί είναι δροσερό και ξηρό, ενώ το ύψος βροχής, κάθε χρόνο, είναι κοντά στα 700 mm.
Γλώσσες
Το Ντιού είναι μια μάλλον πολύγλωσση κοινότητα, αφού μιλιούνται Χίντι, Αγγλικά, Πορτογαλικά και γκουτζαράτι, επίσημη γλώσσα της Πολιτείας Γκουτζαράτ.